การศึกษาความรู้ ทัศนคติ และทักษะการแปรงฟันของผู้ปกครองในการดูแลสุขภาพช่องปากเด็กปฐมวัยในศูนย์พัฒนาเด็กเล็ก อบต.นิคมห้วยผึ้ง

น.สอรพิน เวศนวงค์ เจ้าพนักงานทันตสาธารณสุขปฏิบัติงาน

โรงพยาบาลห้วยผึ้ง

**หลักการและเหตุผล**

โรคฟันผุในเด็กปฐมวัยยังคงเป็นปัญหาทางทันตสาธารณสุขที่สำคัญของประเทศไทยจากผลการสำรวจสภาวะทันตสุขภาพแห่งชาติครั้งที่ 8 พ.ศ. 2560 โรคที่เป็นสาเหตุหลักของอาการเจ็บปวดและการสูญเสียฟันน้ำนมคือโรคฟันผุ ซึ่งในเด็กอายุ 3 ปีและ 5 ปีที่ใช้เป็นตัวแทนในการติดตามการเกิดโรคฟันผุในฟันน้ำนมพบว่า เด็กอายุ 3 ปีซึ่งเป็น ขวบปีแรกที่มีฟันน้ำนมขึ้นครบ 20 ซี่ มีฟันผุระยะเริ่มต้นร้อยละ 31.1 มีความชุกในการเกิดโรคฟันผุ ร้อยละ52.9 มีค่าเฉลี่ยฟันผุถอน อุด(dmft)2.8ซี่/คนและผลสภาวะสุขภาพช่องปากในกลุ่มเด็กอายุ5 ปีพบว่ามีฟันผุระยะเริ่มต้น 31.3ความชุกในการ เกิดโรคฟันผุร้อยละ 75.6 มีค่าเฉลี่ยฟันผุถอน อุด 4.5 ซี่/คน (สำนักทันตสาธารณสุข, 2560 : 14) สาเหตุของการเกิดโรคฟันผุในเด็กปฐมวัยมีความซับซ้อนและมีปัจจัยที่เกี่ยวข้องหลายปัจจัยร่วมกันทั้งปัจจัยทางชีววิทยาปัจจัยพฤติกรรมและปัจจัยทางสังคมและสิ่งแวดล้อม เนื่องจากรอยโรคฟันผุสามารถตรวจพบได้ในเด็กเล็กแม้กระทั่งเด็กที่มีฟันเพิ่งขึ้นในช่องปากได้ไม่นานการศึกษาค้นหาปัจจัยของการเกิดโรค จึงมุ่งเน้นไปที่พฤติกรรมการทำความสะอาดช่องปากเป็นปัจจัยที่มีส่วนทำให้เกิดโรคฟันผุในเด็กปฐมวัย ผลเสียที่เห็นได้ชัดคือหากฟันน้ำนมผุในส่วนของฟันกรามเด็กจะเกิดความเจ็บปวดจากการบดเคี้ยวอาหาร ไม่สามารถรับประทานอาหารได้ตามปกติซึ่งไม่เพียงแต่ส่งผลต่อน้ำหนักตัวและการเจริญเติบโตของร่างกายจนบางคนถึงกับขาดสารอาหาร แล้วยังส่งผลในเรื่องของการพัฒนากล้ามเนื้อบริเวณใบหน้าและช่องปากตลอดจนการเจริญของกระดูกขากรรไกรอีกด้วยทั้ง

จากการศึกษายังพบว่าเด็กที่มีฟันน้ำนมผุจะมีเชื้อโรคในช่องปากมากและมีโอกาสเสี่ยงที่ฟันแท้จะผุหรือเกิดการซ้อนเกได้สูง ปัญหาหลักๆที่สามารถจัดการได้ ได้แก่พฤติกรรมการเลี้ยงดูโดยเฉพาะการทำความสะอาดในช่องปากและการรับประทานอาหารที่ไม่เหมาะสมทำให้แนวโน้มการเปลี่ยนแปลงของโรคจะเพิ่มขึ้นอย่างรวดเร็วในช่วงที่เด็กมีอายุ 1-3 ปี การเกิดโรคฟันผุนอกจากมีสาเหตุมาจากพฤติกรรมการดูแลทันตสุขภาพของผู้ปกครองแล้ว ความรู้ ทัศนคติและทักษะการแปรงฟันที่ถูกวิธีของผู้ปกครองนับว่าเป็นสิ่งสำคัญจากการสรุปผลการสำรวจสภาวะทันตสุขภาพเด็กก่อนวัยเรียน ในศพด.อบต.นิคมห้วยผึ้งพบว่ามีอัตราเป็นโรคฟันผุร้อยละ 70.73มีค่าเฉลี่ยฟันผุอุดถอนเท่ากับ 12.19 ซี่ต่อคน (กลุ่มงานทันตกรรม รพ.ห้วยผึ้ง, 2561) นับว่ามีอัตราการเกิดโรคฟันผุที่ยังเป็นปัญหาอยู่เมื่อเทียบกับผลการสำรวจสภาวะทันตสุขภาพแห่งชาติครั้งที่ 8 พ.ศ. 2560

ผู้วิจัยได้ตระหนักถึงความสำคัญในการดูแลสุขภาพช่องปากของเด็กจึงสนใจที่จะทำวิจัยการศึกษาความรู้ ทัศนคติ และทักษะการแปรงฟันของผู้ปกครองในการดูแลสุขภาพช่องปากเด็กปฐมวัยในศูนย์พัฒนาเด็กเล็ก อบต.นิคมห้วยผึ้งขึ้น

**วัตถุประสงค์**

-เพื่อศึกษาความรู้และทัศคติผู้ปกครองในการดูแลสุขภาพช่องปากเด็กปฐมวัย 3-5 ปีมีผลกับสภาวะช่องปากอย่างไร

-เพื่อศึกษาความสัมพันธ์ก่อนและหลังการฝึกทักษะการแปรงฟันอย่างถูกวิธีกับสภาวะช่องปากของเด็กปฐมวัย 3-5ปีเป็นอย่างไร

**ประชากรและกลุ่มตัวอย่าง**

ประชากร คือ เด็กปฐมวัย 3-5 ปีในศูนย์พัฒนาเด็กเล็กอบต.นิคมห้วยผึ้ง จำนวน 43 คน

กลุ่มตัวอย่าง คือ เด็กปฐมวัย 3-5 ปีในศูนย์พัฒนาเด็กเล็ก**เทศบาลตำบลห้วยผึ้งจำนวน 30 คน**

**เครื่องมือที่ใช้ในการวิจัย**

เครื่องมือในการเก็บรวบรวมข้อมูล

-แบบสอบถาม ประกอบด้วย

ส่วนที่ 1 ข้อมูลทั่วไป  
 ส่วนที่ 2 ความรู้ทั่วไปด้านทันตสุขภาพ   
 ส่วนที่ 3 ทัศนคติในการดูแลทันตสุขภาพในเด็กเล็ก

- แบบบันทึกสุขภาพช่องปาก

-สื่อการสอน โมเดลฟัน แปรงสีฟัน วิดีโอให้ความรู้

**งบประมาณ**

งบเงินบำรุงโรงพยาบาล จำนวน 3,750 บาท

**ขั้นตอนการวิจัย**

* ติดต่อประสานงานกับศูนย์พัฒนาเด็กเล็กอบต.นิคมห้วยผึ้ง
* จัดเตรียมสื่อการสอนให้ความรู้ในการดูแลสุขภาพช่องปากเด็กปฐมวัย ศูนย์พัฒนาเด็กเล็ก 3-5 ปี โมเดลฟัน แปรงสีฟัน วีดิโอเรื่องการดูแลสุขภาพช่องปากเด็ก
* กิจกรรม
  + พบปะพูดคุยชี้แจงถึงวัตถุประสงค์ของกิจกรรม และปัญหาฟันผุที่พบในศูนย์พัฒนาเด็กเล็ก
  + แจกแบบทดสอบก่อนการอบรม
  + อบรมให้ความรู้เรื่องทันตสุขศึกษา และปรับเปลี่ยนทัศนคติในการดูแลสุขภาพช่องปากลูก
  + ประเมินทักษะการแปรงฟันก่อนและการฝึกทักษะแปรงฟัน
  + ติดตามประเมินผลทำแบบทดสอบหลังการอบรม 1เดือน

**การวิเคราะห์ข้อมูล**

การศึกษาความรู้ ทัศนคติ และทักษะการแปรงฟันของผู้ปกครองในการดูแลสุขภาพช่องปากเด็กปฐมวัยในศูนย์พัฒนาเด็กเล็ก อบต.นิคมห้วยผึ้งเป็นการศึกษาเชิงวิเคราะห์แบบกึ่งทดลอง (Quasi - Experimental Research) มีการเก็บรวบรวมข้อมูลโดยการทำแบบทดสอบด้วยตนเองของกลุ่มตัวอย่างก่อนและหลังการทดลอง (One Groups Pretest – Post Test Design) กลุ่มตัวอย่าง คือผู้ปกครองของเด็กปฐมวัยทั้งหมดตามเกณฑ์คัดเข้าและคัดออกจริง จึงไม่ได้คำนวณและไม่ได้สุ่มตัวอย่าง จำนวน 43 คน

**บรรณานุกรม**

* สำนักทันตสาธารณสุข กรมอนามัย กระทรวงสาธารณสุข. (2560). **รายงานผลการสำรวจสภาวะสุขภาพช่องปากระดับประเทศ ครั้งที่ 8**
* จันทนา อึ้งชูศักดิ์. (2547). **ฟันผุในเด็กไทย**. นิตยสารหมอชาวบ้าน. 2547; 300(4)
* ฉลองชัย สกลวสันต์. (2547). **บริบทการดำเนินชีวิตของครอบครัวที่สัมพันธ์กับพฤติกรรมดูแลสุขภาพ  
  ช่องปากในเด็กปฐมวัย** วิทยานิพนธ์ปริญญาวิทยาศาสตร์มหาบัณฑิต สาขาทันตกรรมป้องกัน  
  มหาวิทยาลัยเชียงใหม่.
* หฤทัย สุขเจริญโกศล(2545). **ความสัมพันธ์ระหว่างปัจจัยระดับปัจเจกของผู้ปกครอง ปัจจัยสังคม  
  วัฒนธรรม และพฤติกรรมที่เกี่ยวข้องกับการดูแลสุขภาพช่องปากในเด็ก 0-5 ปี ในตำบลดอนกลาง กิ่งอำเภอแม่ออน จังหวัดเชียงใหม่** วิทยานิพนธ์ปริญญาวิทยาศาสตร์มหาบัณฑิต สาขาทันตกรรมป้องกัน มหาวิทยาลัยเชียงใหม่.